text: 42. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 607 της 8/17 Ιουν. 1981 (ΦΕΚ Α΄ 153) Περί σχέσεων Εταιρειών του άρθρ. 29 του Νόμ. 588/77 και ΚΤΕΛ. Έχοντες υπ’ όψει: 1.Τας διατάξεις του άρθρ. 29 του Νόμ. 588/77 «περί οργανώσεως των αστικών συγκοινωνιών Πρωτευούσης και άλλων τινών διατάξεων». 2.Την υπ’ αριθ. 653/81 γνωμοδότηση του Συμβουλίου της Επικρατείας, προτάσει του Υπουργού Συγκοινωνιών, αποφασίζουμε: Άρθρον μόνον.-Ως προς την εφαρμογήν των διατάξεων των άρθρ. 12, 16 και 17 του Ν.Δ. 102/1973 «περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών», οι μέτοχοι των βάσει των διατάξεων του άρθρ. 29 του Νόμ. 588/1977 εταιρειών, θεωρούνται ως μέτοχοι του ΚΤΕΛ. 